চট্টগ্রাম মহানগর বিএনপির সভাপতি ডা. শাহাদাত হোসেন বলেছেন, এই অবৈধ সরকার একটি মামলা বাজ সরকার। সাবেক প্রধানমন্ত্রী, বিএনপির চেয়ারপার্সেন বেগম খালেদা জিয়া ও জিয়া পরিবারের বিরুদ্ধে বারবার ষড়যন্ত্র করে আসছে। স্বাধীনতার ঘোষক শহিদ জিয়া ও জিয়া পরিবারকে এদেশের মানুষ অন্তর থেকে ভালবাসে। এ দেশের জনগন বিএনপির চেয়ারপার্সেন দেশনেত্রী বেগম খালেদা জিয়ার নেতৃত্বে দেশের হারানো গণতন্ত্র ও ভোটাধিকার ফিরে পেতে চায়। সরকার বিএনপির চেয়ারপার্সেন বেগম খালেদা জিয়ার বিরুদ্ধে মিথ্যা ভিত্তিহীন অবান্তর মামলায় গ্রেফতারী পরোয়ানা জারী করে বিচার বিভাগকে প্রশ্নবিদ্ধ ও তামাশায় পরিণত করেছে।